Cadfarch

Erthygl am y sant yw hon. Am y gymuned ym Mhowys gweler Cadfarch (cymuned).

Sant Cymreig oedd Cadfarch (bl. 6g). Mae'n nawddsant Penegoes (Powys) ac Abererch (Gwynedd).T. D. Berverton, The Book of Welsh Saints (Cyhoeddiadau Glyndŵr, 2000), tud. 97. Ei ddydd gŵyl yw 24 Hydref.Seintiau Cymru; adalwyd 8 Ionawr 2017.

Yn ôl yr achau, mab Caradog Freichfras oedd Cadfarch. Roedd Sant Cawrdaf yn frawd iddo. Dywedir iddo sefydlu clasau neu eglwysi ym Mhenegoes - a adnabyddid fel Llangadfarch yn y gorffennol. Cysylltir ef gydag Abererch ond mae'r cyfeiriad cyntaf ato'n enwi 'Aberech', sef Berach, a gysylltir gydag Aberdaron yn Llŷn (Arch.Camb., 86 (1931), t.166 n.34), Capel y Ferach yw Capel Anelog (WATU).

Ceir Ffynnon Gadfarch ger eglwys Penegoes a oedd yn dda at wella'r crudcymalau.

Mab iddo oedd sant Elgud. Ni wyddys dim amdano.

Roedd Cadfarch yn un o'r "Saith Gefnder", sef Beuno, Cybi, Seiriol, Deiniol, Cawrdaf, Dewi a Chadfarch ei hun, a aeth ar bererindod i Rufain i weddïo am law ar ôl tair blynedd o sychder eithriadol. Bu'r daith yn llwyddiannus a dywedir i'r dafn cyntaf o law syrthio ar lyfr Sant Cadfarch.Elissa R. Henken, The Welsh Saints.

Rhai llefydd cysylltiedig

 # Eglwys neu Gymuned Delwedd Cyfesurynnau Lleoliad Wicidata 1 Aber-erch center|128px  Gwynedd Q319538 2 Cadfarch center|128px  Powys Q13126454 3 Eglwys Sant Cadfarch   Cadfarch Q29506365 4 Penegoes center|128px  Powys Q3404986

 Cyfeiriadau 

Categori:Seintiau o Gymru
Categori:Cadfarch
Categori:Pobl y 6ed ganrif o Gymru
Categori:Llannor
Categori:Pobl o Bowys